Съвместно съжителство
Съвместното съжителство (домашно съжителство, домашно партньорство или според бъгарското законотворчество фактическо съжителство или фактическо съпружеско съжителство) е законов институт и връзка между двама души, които живеят заедно, тоест на съпружески начала и споделят общ дом, без да са обвързани чрез брак. В някои юрисдикции съвместното съжителство е равносилно на гражданския съюз. Чрез него се признава личната обвързаност на двама партньори, които живеят заедно, но нямат сключен граждански брак.

В някои правни системи нормативните уредби засягащи домашното партньорство са установени доброволно, без да им е наложено от съд.

Правен смисъл 
Придобивайки законово признание, небрачните двойки могат да се ползват от някои права, с които разполагат брачните партньори. Най-често това са право на обща собственост, облекчени режими на разпореждане с такава, право над собствеността придобита по време на съжителството, право на издръжка, право на болнични посещения на партньора и пр.

Еднополови двойки 
Съвместното съжителство се използва като алтернатива за уреждане в някои случаи и на статута на еднополовите двойки, в държави където те не могат да сключат брак или граждански съюз.

В българското законодателство 
Терминът „фактическо съпружеско съжителство“ (1), „фактическо съжителство“ (2), както и „фактическа връзка“ (3) присъства в българското законодателство в:
 Закона срещу домашното насилие (1) 
 Граждански процесуален кодекс (1), (3)
 Закон за предотвратяване и разкриване на конфликт на интереси (2) 
 Кодекс на труда 
 Правилник за прилагане на Закона за мерките срещу изпирането на пари (1) 
 Данъчно осигурителен процесуален кодекс (1) 
и други.

Проект за семеен кодекс 
Фактически брак или фактическо (семейно) съжителство е част от дефиницията на съжителство без брак в предложения през 2008 – 2009 законопроект за нов семеен кодекс. Законопроектът прави разграничение между регистрирано и нерегистрирано фактическо съжителство. Той обаче не е приет в пълния си вид и в него е въведен само правния принцип за брачен договор. Препоръка за приемане на статута за фактическо съжителство е изпратена от Комисията по защита от дискриминация до Народното събрание . От законопроектът обаче излиза фактическото съжителство за ЛГБТ двойки. Проектът е одобрен от правителството, но много от предлаганите промени, включително съвместното съжителство, отпадат в новия закон при гласуване в Парламента.

Според уеб страницата Правен свят така България остава „една от малкото държави в Европа, която няма в семейния си закон правна регламентация на фактическото съпружеско съжителство“.

Бележки

Вижте също 
 Семейно право
 Семейство
 Граждански съюз
 Еднополов брак

Външни препратки 
 Правителството одобри проект за нов Семеен кодекс в lex.bg (26.03.2008)
 Сигурност без брак – ще имаме нов Семеен кодекс в az-jenata.com (28.03.2008)
 Нов семеен кодекс догонва реалността във в. Сега, Огнян Герджиков (2.04.2008)
 Просто кажи „да“: Промените относно брачността в Семейния кодекс са в крак с разчупването на отношенията в българското общество във в. Капитал (4.04.2008)
 Позиция на БСМ срещу „фактическата дискриминация“ в предложението за Нов семеен кодекс Позиция на националния съвет на БСМ (2.11.2008)
 Протокол  от Кръгла маса на тема „Проектът за Семеен кодекс и новите семейства в България“ (10 – 11 ноември 2008)
 Несъгласие на БПЦ – Становище на Българската православна църква за съвместното съжителство без брак , документ от VI Църковен събор, (15.10.2008)

ЛГБТ
Семейно право
Демографска теория